Kaubamajakas
Kaubamajakas on kaubanduskeskus Pärnus aadressil Papiniidu tänav 8. Keskuse omanik on Papiniidu Projekt AS. Kaubamajakas on Pärnu suurim kaubanduskeskus. Keskus avati 13. mail 2004. Algul oli keskuses 31 kauplust ja teenuseosutajat. 2007. aastal keskust laiendati ja üürnike arv kasvas 55-le. 2014. aasta laienduse käigus lisandus restoranide korrus. Pärast viimast laiendamist on keskuse üldpind 23 500 ruutmeetrit, millest renditavat pinda on 18 400 ruutmeetrit. Uutes oludes on keskuses umbes 65 kauplust ja teenuseosutajat.